cirrostratus
Store norske leksikon,Realfag,Meteorologi,Vær,Skyer og nedbør
Cirrostratus (Cs), eller slørskyer, gir et hvitaktig skydekke som ikke visker ut randen av sol eller måne.
Beskrivelse Cirrostratus er en type høye skyer og dannes når et luftlag med fuktig luft løftes oppover i atmosfæren. Det er vanlig at disse skyene gir en synlig ring rundt Sola eller månen (halo). Slørskyene er hovedsakelig sammensatt av iskrystaller. Sett fra satellitt I et satellittbilde er det forholdsvis lett å kjenne igjen skyer. Høye skyer blir lyse fordi de reflekterer mye sollys samtidig som de stråler ut lite varmestråling. Temperaturen i toppen av skyene er viktig for hvilken farge de får i et RGB-bilde (se farge). Les mer i Store norske leksikon skyer iskrystaller